b'\n_START_ARTICLE_\nPierre Ferrand\n_START_PARAGRAPH_\nPierre Ferrand er et konjakkhus. Det ligger i konjakkregionens beste omr\xc3\xa5de; Grande Champagne, og produserer kun konjakker fra dette omr\xc3\xa5det. Det har lagt vekt p\xc3\xa5 gamle konjakker, og har ry p\xc3\xa5 seg for \xc3\xa5 lage konjakk av sv\xc3\xa6rt god kvalitet. Det har ca. 30 hektar vinmarker.\n_START_SECTION_\nHistorie\n_START_PARAGRAPH_\nFamilien Ferrand har holdt til i Cognac-regionen siden 1702, og konjakkhuset besitter fortsatt konjakk som ble destillert av grunnleggeren, Pierre Ferrand. Det legger mer vekt p\xc3\xa5 kvalitet og kompleksitet i smaken, enn p\xc3\xa5 volum. Dette gjelder i valg av vinstokker, plassering (tetthet) og produksjon._NEWLINE_Ferrand har utviklet en ganske spesiell m\xc3\xa5te \xc3\xa5 tynne ut konjakken p\xc3\xa5 som de kaller "redoullage". Fortynning av konjakk er sv\xc3\xa6rt vanlig for \xc3\xa5 f\xc3\xa5 den ned til \xc3\xb8nsket alkoholprosent (ca. 40%), og det er en kjensgjerning at denne uttynningen m\xc3\xa5 foreg\xc3\xa5 gradvis og forsiktig, slik at konjakken og vannet blandes varsomt (kalles gjerne "marriage"). Hos Ferrand gj\xc3\xb8res dette p\xc3\xa5 f\xc3\xb8lgende m\xc3\xa5te: Man fyller gamle t\xc3\xb8nner halvveis med destillert vann, og lar dette st\xc3\xa5 i noen m\xc3\xa5neder. Dermed trekker vannet ut alkohol fra selve t\xc3\xb8nnen, og etter 3 til 6 m\xc3\xa5neder har vannet oppn\xc3\xa5dd 15-20% alkoholstyrke. Dette vannet (som ikke er vann, men "petites eaux") brukes s\xc3\xa5 for \xc3\xa5 tynne ut konjakken, i stedet for rent vann. Fortynningen tar gjerne 6 \xc3\xa5r, ved at det helles i litt hver 3. til 6. m\xc3\xa5ned.'